
 కడిగిన ముత్యం లాంటి అనూహ్యలో కామ కోర్కెను రగిలించి ఓ అబ్బాయితో పెళ్ళికి ముందురోజు రాత్రి ఆ అనుభవాన్ని పంచుకునేటట్లు చేయగలరా? ఇందులో ఎవరు విజయం సాధిస్తారు? ఇలాంటి ప్రశ్నలకు సరియైన సమాధానం చెప్పగలిగింది కాలం ఒక్కటే. పౌర్ణమికి మరో నాలుగైదురోజులుందేమో ఆకాశంలో ముప్పాతిక చందమామ పగిలిపోయిన తెల్లటి బంతిలా తేలుతోంది. వెన్నెల లోకాన్నంతా వెలిగిస్తోంది. సర్కస్ కి బయలుదేరిన పసిపిల్లలా గాలి హుషారుగా వీస్తోంది. అప్పుడు టైమ్ పదిగంటలయింది. ప్రకాష్, మాయాదేవి భోజనాలు ముగించి అలా కారిడార్ లో కుర్చీలు వేసుకుని కూర్చున్నారు. వాళ్ళ చేతుల్లో ఐస్ క్రీమ్ లున్నాయి. భోజనాలయ్యాక రిలాక్స్ గా కుర్చుని ఐస్ క్రీమ్ లు తినడం వాళ్ళకి అలవాటు. ఇదంతా ఆ ఇంటి గూర్ఖా నారాయణదాసు గమనిస్తున్నాడు. తెల్లటి నైటీలో మాయాదేవి కదులుతున్న మల్లెపూదండలా వుంది. ప్రకాష్ పైజామా లాల్చీలో ప్రబంధం పుస్తకంమీది పురుషుని బొమ్మలా వున్నాడు. వాళ్ళలా మాట్లాడుకుంటూ ఐస్ క్రీమ్ తింటుంటే నారాయణ కళ్ళార్పకుండా చూస్తున్నాడు. అతనికి యధాప్రకారం వెంటనే తన పల్లెటూరు, అక్కడున్న తన భార్యా గుర్తొచ్చారు. అతని భార్య సుమతికి కూడా మాయాదేవి వయసే వుంటుంది. కానీ ఇద్దరికీ ఎంత భేదం? మాయాదేవి ప్రతి అవయవం ఆరోగ్యంతో మెరుస్తుంటుంది. రక్తప్రసరణ పైకి కనిపిస్తుందేమోనన్నంత నునుపుగా, ఎర్రగా వుంటుంది. సాయంకాలంపూట ఆమె అలా కారిడార్ లో కదులుతుంటే వెలిగించిన ప్రమిదలా వుంటుంది. ఉదయం పూట మందారపు పూలమొక్క గాలికి అటూ ఇటూ వూగుతున్నట్టుంటుంది. ఇదే స్థానంలో సుమతిని ఊహించుకున్నాడు. ఎందుకీ పాడుబతుకు' అని మనసులో ఎప్పుడూ అనుకుంటూ వుంటుందేమో అన్నట్లు ఆమె ముఖం ఏదో చిరాకుతో వంకర్లు పోతూ వుంటుంది. జీవం లేక ఎండిపోయిన మొక్కలాగా ఆమె అవయవాలన్నీ గట్టిగా కనిపిస్తుంటాయి. ఆమె ఎద అయితే కూలిపోయిన ఇసుక గూడులాగా ఏదో ఎత్తుగా కనిపిస్తుందే తప్ప అందులో గుండ్రతనం ఏమీ వుండదు. ఆరోగ్యపు మిడిసిపాటు అసలు కనిపించదుగాక కనిపించదు. ఇక శరీరాన్ని మొత్తం చూస్తే వెదురుకర్రకు చీరా జాకెట్టు తొడిగినట్టు కనిపిస్తుంది. అందమంటే ఒక డబ్బు తప్ప మరేంకాదు అని నారాయణదాసు మాయాదేవిని అనూహ్యని చూసినప్పుడల్లా అనుకుంటూ వుంటాడు. ఐస్ క్రీమ్ లు తిని వాళ్ళు అక్కడి నుండి వెళ్ళిపోయేవరకు అతను గేటు దగ్గరే వున్న చిన్న స్టూల్ మీద కూర్చుని వుంటాడు. వాళ్ళిద్దరూ అంత అందంగా వుంటారని ఆ ఇంటికి సెక్యూరిటీ గార్డ్ గా వచ్చినరోజే అతనికి తెలిసింది. అది నిజమే. అతను తనకు ఇరవై ఏళ్ళు వచ్చేవరకు టౌన్ ముఖమే చూళ్ళేదు. అతనిది కర్నూలు జిల్లాలో ఓ పల్లెటూరు. బస్సు దిగి తూర్పువైపుకి ఎనిమిది కిలోమీటర్లు నడిస్తే ఆ ఊరొస్తుంది. ఆ ఊర్లో మనుషులకు తిండి తప్ప మరో అవసరం వున్నట్టు కనిపించదు. నిద్ర లేచింది మొదలు పొలాల్లో కష్టపడటం, వేళకు అంత తినడం మాత్రమే తెలుసు. నారాయణదాసుకి పదిహేడేళ్ళు వచ్చేవరకు ఆ ఊర్లో ఉన్నాడుగానీ ఆ తరువాతే వుండలేకపోయాడు. ఆరవ తరగతివరకు వున్న ఊర్లో చదువుకున్నాడు. పదవ తరగతివరకు టౌన్ కొచ్చి చదువుకోవాల్సి వచ్చింది. అలా టౌన్ తో పరిచయం. టౌన్ లో పుస్తకాలు, సినిమాలు, అమ్మాయిలు, టీ.వీలు- ఇలాంటివన్నీ అతన్ని ఆకర్షించాయి. మనిషికి తిండితోపాటు చాలా అవసరం అని తెలిసొచ్చింది. దీంతో ఊర్లో వుండలేకపోయాడు. కానీ టెన్త్ ఫెయిలైన అతను టౌన్ కొచ్చి ఎలా బతకగలడు? టెన్త్ రెండోసారి కట్టాడుగానీ మళ్ళీ ఫెయిలయ్యాడు. అప్పట్నుంచీ ఇష్టంలేకపోయినా నాలుగైదు ఏళ్ళు ఊర్లోనే గడిపాడు. ఆ సమయంలోనే ఒకానొకరోజు సెక్యూరిటీ గార్డులుగా వుండడానికి ఇష్టపడే యువకులు కావాలని సిటీలోని ఓ సెక్యూరిటీ ఏజెన్సీ వేసిన అడ్వర్ టైజ్ మెంట్ ని పేపర్ లో చూశాడు. ఇలాంటి ఉద్యోగాల్లో జీతం తక్కువ, పని ఎక్కువ అని తెలిసినా వూరు వదిలేసేందుకు అంతకంటే మార్గంలేదని తెలిసి ఆ ఉద్యోగంలో చేరిపోయాడు. మొదట్లో అతన్ని ఇండస్ట్రియల్ ఎస్టేట్ లో ఫ్యాక్టరీల దగ్గర వేసేవారు. కుర్రవాడయినా బుద్ధిమంతుడు గనుక ఆ తరువాత రెసిడెన్షియల్ ఏరియాకి మార్చారు. ఉద్యోగంలో చేరిన రెండు సంవత్సరాలకి తల్లిదండ్రులు పోరు పెట్టి పెళ్ళి చేశారు. పెళ్ళి కాగానే పెళ్ళాంతోసహా సిటీలో కాపురం పెట్టాడు. కానీ జీతం సరిపోలేదు. బతుకు పల్లెటూరులోకంటే దరిద్రంగా తయారయింది. ఇంతలో ఇద్దరు పిల్లలు పుట్టుకొచ్చారు. ఇక ఈ సిటిలో వుంటే పస్తులతో చచ్చిపోతామని భయమేసింది. తల్లిదండ్రీ వృద్ధులైపోయారు. మరో మనిషి సాయం కావాల్సి వచ్చింది. దాంతో కుటుంబాన్ని పల్లెటూరికి మార్చేశాడు. పెళ్ళాం, పిల్లలూ అక్కడ వుంటారు. అతను సిటిలో వుంటూ పండక్కో పబ్బానికో వెళ్ళొస్తుంటాడు. నారాయణదాసు అలా ఆలోచనల్లో వుంటూనే పైకి ఓ మారు చూశాడు. ప్రకాష్ ఏదో చెబితే మాయాదేవి నవ్వుతోంది. చందమామ మెడలోని ముత్యాల హారం ఊగుతున్నట్టుంది ఆ నవ్వు. తన ఊర్లో మనుషులు అంత అద్భుతంగా నవ్వడాన్ని అతనెప్పుడూ చూళ్ళేదు. ఎందుకనో మాయాదేవి పైకి లేచింది. కొప్పులో అడ్డంగా తురుముకున్న మల్లెపూలు పరిమళం బరువుకి ముడి వూడిపోయి నిలువుగా జారినట్టుంది ఆమెను చూస్తుంటే. లవ్లీహిల్స్ లోని మనుషులు అసలు మనుషుల్లా కనిపించారు నారాయణదాసుకి. వాళ్ళంతా అదేదో వింతలోకాన్నుంచి, డబ్బు ఖర్చు పెట్టడానికే ఈ లోకంలోకి వచ్చినట్టుంటారు. 'డబ్బుండే ఇళ్ళలోని వారిని చూడండి- అందరూ చాలా ఎత్తుగా, బలంగా వుంటారు. చిన్నప్పట్నుంచీ వాళ్ళు తినే ఆహారం అలాంటిది' అని అప్పుడప్పుడూ తన ఊర్లో పొట్టిగా, బలహీనంగా వున్న పిల్లల్ని చూసి పక్కనున్న వాళ్ళతో అంటూ వుంటాడు. అతనికి ఠక్కున తన ఇద్దరు పిల్లలు గుర్తు వచ్చారు. అతను ఎప్పుడు ఊరెళ్ళినా కర్నూలు బస్టాండ్ లో దిగి అరటిపండ్లు కొంటుంటాడు. ఇంట్లోకి అడుగుపెట్టగానే పిల్లలు వచ్చింది ఎవరా అని కూడా చూడరు. చేతిలో వుండే ప్లాస్టిక్ కవర్ ని పోటీలుపడి లాక్కుంటారు. ఇంటి వెనక్కి పరిగెట్టి అక్కడే ఓ దగ్గర సెటిలయిపోతారు. కోతి ఏ అంగట్లోనో దూరి ఎత్తుకున్న పళ్ళను పైకి వెళ్ళి నింపాదిగా కూర్చుని ఆవురావురుమని అన్ని పళ్ళనూ ఒక్కసారే తిన్నట్టు తీసుకెళ్ళిన డజనో, అరడజనో పళ్ళని ఆ పిల్లలిద్దరూ తినేస్తారు. వాళ్ళు అన్నంకాక పళ్ళను తినేది తను ఊరు వెళ్ళినరోజే. అందువల్లే వాళ్ళలా ప్రవర్తిస్తారని తెలియడంతో నారాయణదాసు వాళ్ళను ఏమీ అనడు.

 kadigina mutyam lanti anoohyalo kaama korkenu ragilinchi oo abbaito pelliki munduroju raatri aa anubhavaanni panchukunetatlu cheyagalara? indulo evaru vijayam saadhistaaru? ilanti prasnalaku sariyaina samadhanam cheppagaligindi kaalam okkate. pournamiki maro naalugaidurojulundemo aakaasamlo muppaatika chandamama pagilipoyina tellati bantila telutondi. vennela lokannanta veligistondi. sarkas ki bayaluderina pasipillala gaali husharuga veestondi. appudu time padigantalayindi. prakash, mayadevi bhojanaalu muginchi alaa karidar loo kurcheelu vesukuni kuurchunnaaru. vaalla chetullo ais cream lunnai. bhojanalayyaka relax gaa kurchuni ais cream lu tinadam vaallaki alavaatu. idantaa aa inti goorkha narayanadasu gamanistunnadu. tellati naiteelo mayadevi kadulutunna mallepudandala vundi. prakash paijama laalcheelo prabandham pustakammeedi purushuni bommala vunnadu. vaallalaa matladukuntu ais cream tintunte narayana kallarpakunda chustunnadu. ataniki yadhaprakaram ventane tana palleturu, akkadunna tana bharya gurtochaaru. athani bharya sumatiki kuudaa mayadevi vayase vuntundi. cony iddarikee entha bhedam? mayadevi prati avayavam aarogyamtho merustuntundi. raktaprasarana paiki kanipistundemonannam nunupugaa, erraga vuntundi. saayankaalampuuta aame alaa karidar loo kadulutunte veliginchina pramidalaa vuntundi. udayam poota mandaarapu poolamokka gaaliki atuu itoo voogutunnattuntundi. ide sthaanamlo sumatini oohinchukunnaadu. endukee paadubatuku' ani manasulo eppuduu anukuntu vuntundemo annatlu aame mukham edho chiraakutho vankarlu pothoo vuntundi. jeevam leka endipoyina mokkalaagaa aame avayavaalannii gattigaa kanipistuntaayi. aame edha ayithe koolipoyina isuka guudulaagaa edho ettugaa kanipistunde tappa andulo gundratanam emi vundadu. aarogyapu midisipaatu asalu kanipinchadugaaka kanipinchadu. ika sariiraanni mottam chuste vedurukarraku chira jaakettu todiginattu kanipistundi. andamante oka dabbu tappa marenkaadu ani narayanadasu mayadevini anoohyani chusinappudalla anukuntu vuntaadu. ais cream lu tini vaallu akkadi nundi vellipoyevaraku atanu getu daggare vunna chinna stool meeda kuurchuni vuntaadu. vaalliddaruu anta andamgaa vuntaarani aa intiki security gard gaa vachinaroje ataniki telisindi. adhi nijame. atanu tanaku iravai ellu vachevaraku toun mukhame chulledu. atanidi karnoolu jillaalo oo palleturu. bassu digi toorpuvaipuki enimidi kilometerlu nadiste aa oorostundi. aa oorlo manushulaku tindi tappa maro avasaram vunnattu kanipinchadu. nidra lechindi modalu polaallo kashtapadatam, vaelaku anta tinadam matrame telusu. naaraayanadaasuki padihedellu vachevaraku aa oorlo unnaadugaanii aa taruvathe vundalekapoyadu. aarava taragativaraku vunna oorlo chaduvukunnadu. padava taragativaraku toun kochi chaduvukovalsi vachindi. alaa toun thoo parichayam. toun loo pustakaalu, cinimaalu, ammayilu, t.veelu- ilantivanni atanni aakarshinchaayi. manishiki tinditopaatu chala avasaram ani telisochindi. deentho oorlo vundalekapoyadu. cony tenth feyilaina atanu toun kochi ela batakagaladu? tenth rendosari kattaadugaanii mallee failayyadu. appatnunchii ishtamlekapoyina naalugaidu ellu oorlone gadipadu. aa samayamlone okanokaroju security gaardulugaa vundadaaniki ishtapade yuvakulu kaavaalani cityloni oo security agency vesina adwar tize ment ni paper loo chushadu. ilanti udyogaallo jeetam takkuva, pani ekkuva ani telisina vuuru vadilesenduku antakante margamledani telisi aa udyogamlo cheripoyadu. modatlo atanni industrial estate loo factoryla daggara vesevaaru. kurravadayina buddhimanthudu ganuka aa taruvaata recidential ariyaki maarchaaru. udyogamlo cherina rendu samvatsaraalaki tallidandrulu poru petti pelli chesaru. pelli kagane pellaamtosahaa citylo kapuram pettaadu. cony jeetam saripoledu. batuku palletoorulokante daridramgaa tayaarayindi. intalo iddaru pillalu puttukochaaru. ika ee sitilo vunte pastulatho chachipotamani bhayamesindi. tallidandri vruddhulaipoyaaru. maro manishi saayam kavalsi vachindi. daamto kutumbaanni palleturiki marchesadu. pellaam, pillaluu akkada vuntaaru. atanu sitilo vuntuu pandakko pabbaniko vellostuntaadu. narayanadasu alaa aalochanallo vuntoone paiki oo maaru chushadu. prakash edho chebithe mayadevi navvutondi. chandamama medaloni mutyaala haaram oogutunnattundi aa navvu. tana oorlo manushulu anta adbhutamgaa navvadaanni ataneppuduu chulledu. endukano mayadevi paiki lechindi. koppulo addamgaa turumukunna mallepulu parimalam baruvuki mudi voodipoyi niluvugaa jaarinattundi aamenu chustunte. lavlihils loni manushulu asalu manushullah kanipinchaaru naaraayanadaasuki. vaallantaa adedo vintalokaannunchi, dabbu kharchu pettadaanike ee lokamloki vachinattuntaaru. 'dabbunde illalooni vaarini chudandi- andaruu chala ettugaa, balangaa vuntaaru. chinnappatnunchi vaallu tine aahaaram alantidi' ani appudappuduu tana oorlo pottigaa, balaheenamgaa vunna pillalni chusi pakkanunna vaallatho antuu vuntaadu. ataniki takkuna tana iddaru pillalu gurtu vachaaru. atanu eppudu oorellinaa karnoolu bustand loo digi aratipandlu kontuntaadu. intloki adugupettagaane pillalu vachindi evara ani kuudaa chudaru. chetilo vunde plastic kavar ni potilupadi laakkuntaaru. inti venakki parigetti akkade oo daggara setilayipotaru. kothi e angatlono doori ettukunna pallanu paiki velli nimpaadigaa kuurchuni aavuraavurumani anni pallanuu okkasare tinnattu teesukellina dajano, aradajano pallani aa pillaliddaruu tinestaaru. vaallu annankaka pallanu tinedi tanu ooru vellinaroje. anduvalle vaallalaa pravartistaarani teliyadamtho narayanadasu vaallanu emi anadu.